11. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 848 της 12/20 Νοεμ. 1976 (ΦΕΚ Α΄ 310) Περί επεκτάσεως αρμοδιοτήτων του Οργανισμού Αποχετεύσεως Θεσσαλονίκης, εις περιοχάς μείζονος Θεσσαλονίκης και τας Βιομηχανικάς ζώνας αυτής. Έχοντες υπ’ όψει: 1.Τας διατάξεις της παρ. 3 του άρθρ. 1 του Ν.Δ. 787/1970 «περί συστάσεως Οργανισμού Αποχετεύσεως Θεσσαλονίκης» (ΦΕΚ 292/70, τ.Α΄). 2.Τας διατάξεις του άρθρ. 1 του Νόμ. 59/1975 «περί τροποποιήσεως και συμπληρώσεως του Ν.Δ. 787/1970 «περί συστάσεως Οργανισμού Αποχετεύσεως Θεσσαλονίκης». 3.Την υπ’ αριθ. 311/23.9.1976 πράξιν του Διοικητικού Συμβουλίου του Οργανισμού Αποχετεύσεως Θεσσαλονίκης και 4.Την υπ’ αριθ. 793/1976 γνωμοδότησιν του Συμβουλίου της Επικρατείας, προτάσει του επί των Δημοσίων Έργων Υπουργού, απεφασίσαμεν: Άρθρ.1.-Επεκτείνεται η αρμοδιότης του Οργανισμού Αποχετεύσεως Θεσσαλονίκης εις τας ακολούθους περιοχάς της μείζονος περιοχής Θεσσαλονίκης: α)Εις την περιοχήν την περικλειομένην μεταξύ των ποταμών Γαλλικού και Αξιού μέχρι θαλάσσης εις ην εμπίπτει η Βιομηχανική ζώνη της περιοχής μείζονος Θεσσαλονίκης και αι Κοινότητες Γεφύρας, Αγίου Αθανασίου, Ανατολικού, Πύργου, Αγχιάλου και Σίνδου καλουμένην εφ’ εξής «Ε περιοχή» της περιοχής εις ην ήδη ασκείται η αρμοδιότης του Ο.Α.Θ., καλουμένης «Α περιοχή». β)Εις την περιοχήν την εκτεινομένην, εις την ζώνην των υπερκειμένων της πόλεως υψωμάτων και περιλαμβάνουσαν τας Κοινότητας Φυλύρου, Ρετζικίου, Ασβεστοχωρίου και Εξοχής, αποκαλουμένης εφ’ εξής «Γ περιοχή». γ)Εις την περιοχή την αναπτυσσομένην από του Δήμου Καλαμαριάς και Κοινότητος Πανοράματος μέχρι των Δημοτικών Λουτρών Σέδες και μέχρις Αεροδρομίου Μίκρας, περιλαμβάνουσαν την Βιομηχανικήν ζώνην την εμπίπτουσαν εντός αυτής και τας Κοινότητας Θέρμης, Ν. Ραιδεστού, Αγ. Παρασκευής, Ταγαράδων, Ν. Ρυσίου, αποκαλουμένης εφ’ εξής «Δ περιοχή», και δ)Εις την, από Αεροδρομίου Μίκρας και Κοινοτήτων Ν. Ρυσίου, Ταγαράδων και Αγ. Παρασκευής μέχρι θαλάσσης, περιοχήν, περιλαμβάνουσαν τας Κοινότητας Περαίας, Ν.Επιβατών, Αγ. Τριάδος, Αγγελοχωρίου, Εμβόλου και Μηχανιώνας, αποκαλουμένην εφ’ εξής «Ε περιοχή». Άρθρ.2.-Αι αποχετεύσεις των εν τω προηγουμένω άρθρω μνημονευομένων περιοχών, θα εντάσσωνται εις την αρμοδιότητα του Οργανισμού Αποχετεύσεως Θεσσαλονίκης, συμφώνως προς την υπό του άρθρ. 1 του Νόμ. 59/75 προβλεπομένην διαδικασίαν. Εις τον επί των Δημοσίων Έργων Υπουργόν, ανατίθεμεν την δημοσίευσιν και εκτέλεσιν του παρόντος. 